ارنست بلوخ (فيلسوف)

ارنست بلوخ (بالالمانى Ernst Bloch) 8 يوليه, 1885 - 4 اغسطس 1977) كان فيلسوف ماركسى المانى.

أتاثر بلوخ بافكار هيجل وكارل ماركس بالاضافه لمفكرين ابوكالبتيك ودينيين زى توماس ميتنزر وباراسيلس وجاكوب بهوم. كون بلوخ صداقات مع جورج لوكاش وبيرتلوت بريشت وكيرت ويل ووالتر بنيامين وثيودور أدورنو. ركز بلوخ على فكره ان فى العالم انسانى الى فيه تم التخلص من الاضطهاد والاستغلال دايما هيكون فيه طاقه ثوريه.

 حياته 
اتولد بلوخ فى مدينه لوديفيغسهافن كابن لموظف سكه حديد يهودى و بعد دراسته للفلسفه اتجوز اليسا فون ستريتزكى وهى بنت صاحب مصنع بيره فى 1913 وماتت فى 1921. جوازته التانيه كانت من ليندا اوبنهيمر واستمرت لسنين قليله. مراته التالته كانت المعماريه البولنديه كارولا بيتورفسكا الى اتجوزها سنه 1934 فى ڤيينا .لما وصل النازيين للحكم هربوا هما للاتنين لسويسرا بعد كده للنمسا وفرنسا وتشيكوسلوفاكيا واخيرا امريكا.

سنه 1948, اتعرض على بلوخ منصب رئيس قسم الفلسفه فى جامعه لايبتزج الى خلاه يرجع مره تانيه لالمانيا الشرقيه.

وفى 1955 خد الجايزه الوطنيه من الحزب الديموقراطى الالمانى وبقى عضو الاكاديميه الالمانيه للعلوم فى بيرلين. بشكل ما نقدر نقول انه بقى الفيلسوف السياسى للحزب.

لكن انتفاضه 1956 فى المجر خلت بلوخ يراجع افكاره حوالين نظام حزب الوحده الاشتراكى لكنه فضل محافظ على انتمائه الماركسى. لأنه كان بيشجع افكار انسانيه زى الحريه فتم إجباره على الاستقاله فى 1957 لاسباب سياسيه. عدد من العلما والطلبه كانو ضد اجباره على الاستقاله واشهرهم زميله اميل فوكس.

لما اتبنى سور برلين فى 1961, راح بلوخ يعيش فى المانيا الغربيه وعاش فى توبنجين الى حصل فيها على منصب فخرى ومات فيها بعد كده.

 أفكاره 
كتب بلوخ كتابه مبدأ الأمل فى هجرته فى امريكا لما عاش فتره قصيره فى نيو هامبشير. كتب الكتاب الطويل الى بيتكون من تلات اجزاء فى مكتبه ويدنير فى جامعه هارفارد. فى البدايه فكر بلوخ انه ينشر الكتاب بعنوان احلام حياه افضل. بيحاول بلوخ فى الكتاب انه يبين بشكل موسوعى تطلع الانسان الطبيعى لمستقبل افضل.

 تأثيره 
يمين|تصغير|عمل فنى لماكس بيل مهدى لكتاب مبدأ الامل لبلوخ.
شغل بلوخ كان مؤثر جدا فى مظاهرات الطلبه فى 1968 ولاهوت التحرير. فى كتاب لاهوت الامل ليورجن مولتمن بيقول يورجن إن بلوخ كان مصدر اساسى للألهام كمان مفكرين زى دوروثى سولى وارنستو بالدوشى.

قال المحلل النفسى جويل كوفيل إن "بلوخ هو اهم المفكرين اليوتوبيين فى العصر الحديث."

اثرت افكار بلوخ فى روبرت كورينجتون لكنه حاول استخدام افكاره فى سياسات ليبراليه مش ماركسيه. كمان استخدم خوسيه استيبان مينوز فكره اليوتوبيا الماديه عند بلوخ لتغيير مجال دراسات الإداء. ده خلى فيه نقله وظهور لفكره الادأيه اليوتوبيه وموجه جديده من الإداء مبنيه على افكار بلوخ وازاى غيرت التفكير حوالين الانطولوجيا و تنفيذ اداءات كشئ مستمر على عكس الأفكار السائده فى نظريات الإداء الى بتشوف الاداء كشئ مينفعش اعاده انتاجه.

 بيبلوجرافيا 

 الكتب 

 روح اليوتوبيا (1918)
 توماس مونتزر كعالم لاهوت الثوره (1921)
 اثار (1930)
 تراث زماننا (1935)
 الحريه والنظام (1947)
 ابن سينا وارسطو (1949)
 مبدأ الأمل (1938-1947)
 القانون الطبيعى والكرامه الانسانيه (1961)
 الإلحاد فى المسيحيه (1968)

 مصادر 

 لينكات برانيه 

 مركز إرنست بلوخ 
 مؤسسه إرنست بلوخ
 مركز دراسات إرنست بلوخ فى جامعه لندن 

تصنيف:فلاسفه يهود
تصنيف:يهود المان
تصنيف:ملحدين المان
تصنيف:فلاسفه ملحدين
تصنيف:وفيات 1977
تصنيف:مواليد 1885
تصنيف:ماركسيين
تصنيف:يهود ألمان هاجروا للولايات المتحده هربا من النازيه
تصنيف:انسانيين
تصنيف:دارسين فى جامعة هارفارد